EkBass/fiwiki-20250220-pages-articles huggingface dataset:
Jumalan vihreät laitumet

Jumalan vihreät laitumet (The Green Pastures) on yhdysvaltalaisen Marc Connellyn näytelmä vuodelta 1930. Se perustuu Roark Bradfordin tarinakokoelmaan Ol' Man Adam an’ His Chillun (1928). Näytelmä voitti kotimaassaan Pulitzer-palkinnonDrama, Pulitzer Prizes. Viitattu 11.10.2014. ja aiheutti Suomessa 1932–1933 jumalanpilkkakiistan, jossa Isänmaallinen kansanliike vaati Mia Backmanin johtamaa Kansan Näyttämöä lopettamaan näytelmän esittämisen, koska Jumala esitettiin siinä mustaihoisena.Sedergren, Jari: Tuhnuleffoja, Sediksen blogi 30.11.2005. Viitattu 8.10.2014.5.12. Mia Backman, Joulukalenteri 2012, Näyttämötaiteemme uranuurtajia, Teatterimuseo. Viitattu 8.10.2014. Myös 1936 valmistunut elokuvaversio Vihreät laitumet kiellettiin aluksi Suomessa ja sai ensi-iltansa vasta 22. helmikuuta 1946.Sedergren, Jari: Nuoret vihaiset miehet, Sediksen blogi 21.9.2005. Viitattu 8.10.2014. == Juoni == Näytelmä esittää episodeja Vanhasta testamentista afroamerikkalaisen lapsen näkökulmasta Yhdysvaltojen köyhässä etelässä. Pohjanaan käyttämiin Bradfordin tarinoihin verrattuna Connolly laajensi Jumalan roolia näytelmässä. Teoksen musiikkina käytetään monia negrospirituaaleja. == Sovituksia näytelmästä == Connolly oli mukana myös 1936 valmistuneen elokuvaversion Vihreät laitumet teossa toisena ohjaajana William Keighleyn ohella. Jumalaa esitti Rex Ingram. Elokuva kiellettiin Australiassa, Suomessa ja Unkarissa Jumalaa pilkkaavana. Muissa maissa, etenkin Yhdysvalloissa, valkoihoiset teatteri- ja elokuva-arvostelijat suhtautuivat sekä näytelmään että elokuvaan yleensä myönteisesti, mutta Amerikan mustaihoinen älymystö oli kriittisempi Connellyn aidoksi väittämää kuvaa kohtaan mustien uskonnollisuudesta. == Lähteet == == Kirjallisuutta == * Törmä, Olli: Mustat pukit vihreillä niityillä – Isänmaallisen kansanliikkeen taistelu Jumalan vihreät laitumet -näytelmän esittämistä vastaan Suomessa v. 1932–33. Helsingin yliopisto 2009. * Bradford, Roark: Ol' Man Adam an' His Chillun. Harper & Brothers 1928. * Connelly, Marc (1929). The Green Pastures, A Fable. New York: Faffar and Rinehart. * Connelly, Marc (1968). Voices Offstage: A Book of Memoirs. Chicago: Holt, Rinehart & Winston == Aiheesta muualla == * *Radiokuunnelma vuodelta 1946 Internet Archivessa (mp3, englanniksi) Luokka:Yhdysvaltalaiset näytelmät
Kailash Purryag

Kailash Purryag (s. 12. joulukuuta 1947) on mauritiuslainen poliitikko, joka toimi maansa presidenttinä vuosina 2012–2015. Sitä ennen hän toimi parlamentin puhemiehenä vuodesta 2005 alkaen. Purryag on koulutukseltaan lakimies, ja hänet valittiin parlamenttiin ensimmäisen kerran jo 1976. Vuosien varrella hänellä on ollut useita ministerin tehtäviä. == Lähteet == Luokka:Mauritiuksen presidentit Luokka:Ministerit Luokka:Puhemiehet Luokka:Vuonna 1947 syntyneet Luokka:Elävät henkilöt
Kenttälinnoitus

Kenttälinnoitus on sotilaallinen puolustusrakennelma, jolla pyritään parantamaan puolustajan mahdollisuuksia selviytyä vihollisen sotilaallisesta hyökkäyksestä. Sotilaat voivat rakentaa kenttälinnoitteen sodan aikana paikalla olevasta materiaalista. Kenttälinnoitus on enemmän aikaa vaativa kuin pikalinnoitus, mutta ei sisällä kestävien pysyvien rakennelmien luonnetta, niin kuin kantalinnoitus. == Lähteet == luokka:Taistelutaktiikat Luokka:Linnoitukset
Pikalinnoitus

Pikalinnoitus on keveästi rakennettujen ja nopeasti aikaansaatujen puolustusasemien rakentamista hyökkäyksen vastaanottamiseksi. Pikalinnoitusta raskaampaa linnoittamista on kenttälinnoittaminen. Raskainta linnoittamista on kantalinnoittaminen luokka:Taistelutaktiikat
Peel

Peel voi tarkoittaa: *Peel, kylä Mansaarella *Peel, aluekunta Kanadan Ontariossa *Peel, saari Australiassa *Peel, joki Australiassa *Peel, joki Kanadassa *Peel, metsäalue Alankomaissa *Peel, entinen automerkki
Borsdorf

Borsdorf on yksi vanhimmista viljellyistä omenalajikkeista maailmassa. Se on tunnettu ainakin vuodesta 1561. Lajike on ilmeisesti peräisin samannimisesta Saksan kaupungista.Tieteen kuvalehti Historia 15/2014, s.73 == Lähteet == Luokka:Omenalajikkeet
Lady Apple

Lady Apple tai Api on eräs omenalajike. Erään tarinan mukaan roomalainen poliitikko Claudius Appius toi 300-luvulla eaa. lajikkeen Roomaan Peloponnesokselta. Aurinkokuningas Ludvig XIV sanoi sen olevan ainoa tarhauksen arvoinen omena.Tieteen kuvalehti Historia 15/2014, s.73 == Lähteet == Luokka:Omenalajikkeet
Tuire Kauttio

Tuire Kauttio (s. 26. maaliskuuta 1977) on suomalainen aktiiviuransa lopettanut koripalloilija. Raholan Pyrkivän kasvatti Kauttio edusti koko naisten SM-sarjauransa, vuodet 1994–1999, Tampereen Pyrintöä. Kaudella 1995–1996 Kauttio oli SM-sarjan tarkin kolmen pisteen heittäjä: runkosarjassa hän onnistui 45,0-prosenttisesti ja pudotuspeleissä 46,7-prosenttisesti. Pyrkivää Kauttio edusti yhdessä vuoden 2008 Suomen cupin ottelussa. Hän teki ottelussa 18 pistettä ja onnistui neljässä seitsemästä kolmen pisteen heitostaan.baskethotel.com == Lähteet == * Tuire Kauttio baskethotel.com === Viitteet === Luokka:Suomalaiset koripalloilijat Luokka:Vuonna 1977 syntyneet Luokka:Elävät henkilöt
Marjo Tiiva

Marjo Tiiva on suomalainen aktiiviuransa lopettanut koripalloilija. Tiiva edusti Tampereen Pyrintöä koko naisten SM-sarjauransa ajan, seitsemän kautta vuosina 1982–1991. Vuosina 1983, 1984 ja 1986 Pyrintö voitti Suomen mestaruuden.baskethotel.com == Saavutukset == * Suomen mestaruus 1983, 1984 ja 1986 == Lähteet == * Marjo Tiiva baskethotel.com === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Tuula Urrila

Tuula Urrila (s. 4. huhtikuuta 1975) on suomalainen aktiiviuransa lopettanut koripalloilija. Tampereen NMKY:n kasvatti Urrila edusti Tampereen Pyrintöä naisten SM-sarjassa kolmena kautena vuosina 1993–1996. Ensimmäisellä pääsarjakaudellaan Urrila pelasi neljässä ja seuraavalla kaudella viidessä ottelussa. Kaudella 1995–1996 Urrila pelasi 20 ottelua 3,1 pisteen, 1,3 levypallon ja 0,6 torjunnan ottelukohtaisilla keskiarvoilla. A-nuorten maajoukkueessa Urrila pelasi viisi ottelua ja alle 22-vuotiaiden maajoukkueessa neljä ottelua.baskethotel.com == Lähteet == * Tuula Urrila baskethotel.com === Viitteet === Luokka:Suomalaiset koripalloilijat Luokka:Vuonna 1975 syntyneet Luokka:Elävät henkilöt
Muoto (taiteessa)

Muoto tarkoittaa taiteessa kahta asiaa. Se viittaa teoksen saamaan kokonaismuotoon, sen fyysiseen olemukseen. Taideteoksen sisällä muoto viittaa sen hahmon elementteihin niiden perusosien joukossa, joista taideteos koostuu. Esimerkiksi maalaus koostuu viivasta, väreistä, pinnasta, tilasta, mittakaavasta ja formaatista sekä muodosta. Veistos koostuu lähes kokonaan muodosta.: == Merkittävä muoto == Modernin taiteen ilmestymiseen asti muoto oli maalauksen kaikkein tärkein elementti ja se perustui ennen kaikkea ihmisen vartaloon. Käsitellessään tai luodessaan muotoa taiteilija pyrkii muokkaamaan luonnossa olevia ilmiöitä saadakseen aikaan uuden muodon, joka ilmaisee ja vakuuttaa jotain aistimusta tai merkitystä. Modernissa taiteessa yleistyi käsitys siitä, että muoto voisi olla ilmaiseva, vaikka se erotettaisiin etäälle tai täydellisesti ilmentymistä. Vuonna 1914 taidekriitikko Clive Bell toi esiin sanan "merkittävä muoto" tätä kuvatakseen. Tämä liittyi formalismiin ja ajatuksella oli tärkeä osa abstraktissa taiteessa. == Katso myös == *Sisältö == Lähteet == Luokka:Estetiikka Luokka:Taiteen aiheet
Ronny Roslöf

Ronny Roslöf (s. 6. elokuuta 1989) on suomalainen näyttelijä, joka on esittänyt vuosina 2011, 2012–2017, hetken alkuvuonna 2018 ja saman vuoden syksystä kevääseen 2019 Lari Väänästä MTV3-kanavan saippuasarjassa Salatut elämät. Roslöfin roolisuoritus homoseksuaalina Lari Väänäsenä Salatuissa elämissä on kerännyt kiitosta maailmallakin. Ruotsalainen televisiosivusto TVdags valitsi Lari-hahmon vuoden 2013 kolmanneksi parhaaksi homoseksuaaliksi televisiohahmoksi. Ronny ja hänen vastanäyttelijänsä Petteri Paavola voittivat Vuoden tv-tähti -palkinnon Suomessa ensimmäistä kertaa järjestetyssä QX Gay -gaalassa tammikuussa 2014. Roslöf oli ehdolla gaalassa myös vuonna 2015. == Filmografia == Vuosi Sarja/Elokuva Rooli Tyyppi 2011, 2012–2017, 2018–2019 Salatut elämät Lari Väänänen televisiosarja 2013 Young Man, Cash Man Lari Väänänen nettisarja 2014 Young Girl, Dream Girl Lari Väänänen nettisarja 2015 Satula Kristoffer nettisarja 2017 95 Petteri Nummelin elokuva == Lähteet == Luokka:Suomalaiset näyttelijät Luokka:Vuonna 1989 syntyneet Luokka:Elävät henkilöt
Juska Reiman

Juska Reiman (s. 5. syyskuuta 1993 Porvoo) on suomalainen laulaja, muusikko sekä näyttelijä, joka näytteli Miska Koistista saippuasarjassa Salatut elämät vuosina 2013–2015. Reiman on myös ollut mukana useissa suomalaisissa musikaaleissa sekä televisio-ohjelmassa Stage. Vuosina 2015–2017 Reiman on julkaissut musiikkia yhtyeessä Runaway Zoo sekä myöhemmin taiteilijanimellä "Arcticboy". Syksyllä 2022 Reiman julkaisi ensimmäistä kertaa suomenkielistä musiikkia yhtyeensä Syyskuun Lapset kanssa, johon kuuluvat hänen lisäkseen Panu Niemi ja Sampo Winberg. ==Lähteet== * http://www.iltasanomat.fi/viihde/art-1288593166490.html Luokka:Suomalaiset laulajat Luokka:Suomalaiset näyttelijät Luokka:Vuonna 1993 syntyneet Luokka:Elävät henkilöt
BN Aetos (1911)

Aetos () oli Kreikan laivaston Aetos-luokan hävittäjä. == Valmistus == Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 2. helmikuuta 1911 nimellä ARA San Luis ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Aetos.Whitley, M. J. s. 153 == Palvelus == Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle. Alus poistettiin alusluettelosta 1945. ==Lähteet== * * === Viitteet === Luokka:Aetos-luokan hävittäjät Luokka:Kreikkalaiset toisen maailmansodan hävittäjät Luokka:Cammell Lairdin valmistamat alukset
Oona Kare

Oona Kare (s. 18. maaliskuuta 1990) on suomalainen näyttelijä, joka on tullut tunnetuksi roolistaan Marianna Kurkena MTV3-kanavan draamasarjassa Salatut elämät. Kare valittiin näyttelijäksi Helsingin Kellariteatteriin vuonna 2015. Hän esiintyy Spektin musiikkivideolla Juna. Kare on osallistunut Miss Suomi -kisaan vuosina 2008 ja 2010. Vuonna 2010 hän jättäytyi kilpailusta pois, kun julkisuuteen tuli tieto hänen saamastaan myymälävarkaustuomiosta. == Yksityiselämä == Kareen vanhemmat erosivat, kun hän oli leikki-ikäinen, ja hän kasvoi yhdessä äitinsä, valokuvaaja Johanna Kareen kanssa. Kareen isoisä oli painonnostajana tunnettu Tauno Kare. Kare aloitti syksyllä 2017 näyttelijäntyön opinnot Kööpenhaminassa sijaitsevassa Copenhagen International of Performing Arts School -nimisessä koulussa. Hän valmistui koronapandemian myötä seuranneiden koulujen sulkemisen aikoihin vuonna 2020. == Filmografia == Elokuvat Elokuvat Elokuvat Vuosi Elokuva Rooli 2004 Capone Oona Televisiosarjat Televisiosarjat Televisiosarjat Vuosi Televisiosarja Rooli 2013–2017, 2023– Salatut elämät Marianna Kurki 2017 Putous Pihlajakadun tuhmat tädit 3 2018 Kummeli esittää: Kontio & Parmas Zulieka Riviera 2022 Hymyä! Lenita Airisto Exit ihmismaalitaulu 2024 Murha Hangossa Jessica Caven == Lähteet == == Aiheesta muualla == * Luokka:Suomalaiset näyttelijät Luokka:Vuonna 1990 syntyneet Luokka:Elävät henkilöt
Kerttu Rissanen

Kerttu MatildaSalkkarit-kaunotar keimailee bikineissä Mtv.fi Rissanen (s. 23. helmikuuta 1996) on suomalainen näyttelijä, joka esitti Sanni Pohjosta Salatut elämät -saippuasarjassa tammikuusta 2014 kesäkuuhun 2020 asti. Vuonna 2020 Rissanen osallistui Selviytyjät Suomi -kilpailuun, joka alkoi Nelosella 27. helmikuuta 2021. Ohjelma kuvattiin koronarajoitusten takia Haaparannan saaristossa. Ohjelmaan osallistui 16 julkisuudesta tunnettua henkilöä. Rissanen valmistui Kallion ilmaisutaidon lukiosta ylioppilaaksi joulukuussa 2015. Vuonna 2016 hän sai ympäristötieteiden opiskelupaikan Helsingin yliopistosta. Syksyllä 2017 hän vaihtoi opiskelemaan valtiotieteelliseen tiedekuntaan pääaineenaan sosiaalitieteet. Rissanen kihlautui huhtikuussa 2022 Salatut elämät -vastanäyttelijänsä Sami Uotilan kanssa, jonka kanssa hän oli seurustellut vuodesta 2018 lähtien. Kesällä 2024 he erosivat. == Televisio- ja nettisarjat == Vuosi Sarja Rooli Tyyppi 2014–2020 Salatut elämät Sanni Pohjonen televisiosarja 2014 Young Girl, Dream Girl nettisarja 2016 Bikineitä ja timantteja 2018 Pihlajasatu Sanni Taalasmaa televisiosarja Pahainpäivä nettisarja 2021 Selviytyjät Suomi tositelevisiosarja == Lähteet == == Aiheesta muualla == * * Luokka:Suomalaiset televisionäyttelijät Luokka:Vuonna 1996 syntyneet Luokka:Elävät henkilöt
Tiia Elg

Tiia Susanna Elg (s. 14. huhtikuuta 1986) on suomalainen näyttelijä, tanssija ja tanssinopettaja. Elg on näytellyt Eva Tammista saippuasarjassa Salatut elämät keväästä 2014 lähtien. Hän haki Salattuihin elämiin tanssivalmentajansa Helena Ahti-Hallbergin ehdotuksesta. Hän on esittänyt samaa roolihenkilöä myös sarjan spin-off-sarjoissa Pihlajakadun tuhmat tädit, Kämppä tyhjänä sekä Pihlajasatu. Elg osallistui syksyllä 2021 Tanssii tähtien kanssa -ohjelman 14. tuotantokaudelle tanssinopettajana. == Yksityiselämä == Elg synnytti esikoistyttärensä maaliskuussa 2019 ja toisen lapsen, pojan, marraskuussa 2020. Lasten isä on hänen kilpatanssipartnerinsa ja avopuolisonsa Alexey Smolyaninov. He kihlautuivat joulukuussa 2020. Elg asui kuusi vuotta avoliitossa näyttelijä Jasper Pääkkösen kanssa. He erosivat vuonna 2015. == Filmografia == === Televisiosarjat ja nettisarjat === Vuosi Sarja Rooli Tyyppi 2014–2019, 2020–2021, 2022–2024 Salatut elämät Eva Tamminen televisiosarja 2016–2017 Pihlajakadun tuhmat tädit nettisarja 2018 Kämppä tyhjänä nettisarja 2019 Pihlajasatu televisiosarja ==Lähteet== Luokka:Suomalaiset televisionäyttelijät Luokka:Suomalaiset tanssijat Luokka:Vuonna 1986 syntyneet Luokka:Elävät henkilöt
BN Iérax (1911)

Iérax () oli Kreikan laivaston Aetos-luokan hävittäjä. == Valmistus == Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 15. maaliskuuta 1911 nimellä ARA Santa Fé ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Iérax.Whitley, M. J. s. 153 == Palvelus == Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle. Alus poistettiin alusluettelosta 1945. ==Lähteet== * * === Viitteet === Luokka:Aetos-luokan hävittäjät Luokka:Kreikkalaiset toisen maailmansodan hävittäjät Luokka:Cammell Lairdin valmistamat alukset
BN Léon (1911)

Léon () oli Kreikan laivaston Aetos-luokan hävittäjä. == Valmistus == Argentiinan hallitus tilasi 1909 aluksen Birkenheadistä Cammell Lairdilta. Alus laskettiin vesille 15. heinäkuuta 1911 nimellä ARA Tucumán ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Léon.Whitley, M. J. s. 153 == Palvelus == Ranska valtasi aluksen joulukuussa 1916 ja se palveli Ranskan merivoimissa ensimmäisen maailmansodan lopun ennen palauttamistaan Kreikalle. Toisen maailmansodan alettua alus sijoitettiin saattuetehtäviin. Se törmäsi 18. huhtikuuta 1941 matkustaja-alus Ardenan kanssa, jolloin takakannella olleet kaksi syvyyspommia räjähtivät. Räjähdyksessä aluksen peräosa irtosi ja kaksi upseeria sai surmansa. Alus tuhoutui lopullisesti Sudanlahdella, jonne se oli hinattu Salamiin laivastotukikohdasta, Saksan ilmavoimien syöksypommittajien upottaessa sen 15. toukokuuta. ==Lähteet== * * === Viitteet === Luokka:Aetos-luokan hävittäjät Luokka:Cammell Lairdin valmistamat alukset‎ Luokka:Kreikkalaiset toisen maailmansodan hävittäjät
BN Panthir (1911)

Panthir () oli Kreikan laivaston Aetos-luokan hävittäjä. == Valmistus == Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 26. huhtikuuta 1911 nimellä ARA Santiago ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Panthir.Whitley, M. J. s. 153 == Palvelus == Alus poistettiin alusluettelosta 1945. ==Lähteet== * * === Viitteet === Luokka:Aetos-luokan hävittäjät Luokka:Cammell Lairdin valmistamat alukset Luokka:Kreikkalaiset toisen maailmansodan hävittäjät
Edvard Moser

Edvard Moser (27. huhtikuuta 1962 Ålesund, Norja) on norjalainen psykologi ja neurotieteilijä. Hän sai vuonna 2014 Nobelin fysiologian tai lääketieteen palkinnon yhdessä vaimonsa May-Britt Moserin ja John O’Keefen kanssa aivojen paikkatiedosta vastaavien solujen löytämisestä.Nobelprize.org: Medicine == Lähteet == Luokka:Norjalaiset neurotieteilijät Luokka:Nobelin fysiologian tai lääketieteen palkinnon saajat Luokka:Vuonna 1962 syntyneet Luokka:Elävät henkilöt
Romola Garai

Romola Garai (s. 6. elokuuta 1982 Hongkong) on englantilainen näyttelijä. Hän on esiintynyt merkittävissä rooleissa muun muassa elokuvissa Sovitus, Nicholas Nicklebyn elämä ja seikkailut ja Amazing Grace ja pääosissa televisiosarjoissa Emma, The Hour ja Veripunainen, lumivalkoinen. == Elämä == Garai syntyi Hongkongissa englantilaisille vanhemmille ja hän eli perheineen Aasiassa kahdeksanvuotiaaksi asti. Garai muutti Wiltshireen kun hän oli 16-vuotias. Hänellä on veli ja kaksi siskoa. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2002 Nicholas Nicklebyn elämä ja seikkailut Nicholas Nickleby Kate Nickleby 2003 I Capture the Castle I Capture the Castle Cassandra Mortmain 2004 Dirty dancing - Kuuma tanssi 2 Dirty Dancing: Havana Nights Katey Miller 2004 Turhuuden turuilla Vanity Fair Amelia Sedley 2004 Inside I'm Dancing Inside I'm Dancing Siobhan 2006 Amazing Grace Amazing Grace Barbara Spooner 2006 Kuten haluatte As You Like It Celia 2006 Scoop Scoop Vivian 2006 Renaissance Renaissance Ilona Tasuiev (ääni) 2007 Angel Angel Angel Deverell 2007 Sovitus Atonement Briony Tallis (18-vuotias) 2008 The Other Man The Other Man Abigail 2009 Glorious 39 Glorious 39 Anne Keyes 2011 Sinä päivänä One Day Sylvie 2011 Junkhearts Junkhearts Christine 2013 Legacy Legacy Anna March 2013 The Last Days on Mars The Last Days on Mars Rebecca Lane 2013 Having You Having You Camilla 2015 Suffragette Suffragette Alice 2016 Dominion Dominion Caitlin Thomas 2020 The Windermere Children The Windermere Children Marie Paneth 2020 Miss Marx Miss Marx Eleanor Marx 2021 Earwig Earwig Céleste ===Televisio=== Televisio Televisio Televisio Televisio Vuosi Suomenkielinen nimi Alkuperäinen nimi Rooli 2000 The Last of the Blonde Bombshells The Last of the Blonde Bombshells Nuori Elizabeth 2000 Verkko Attachments Zoe Atkins 2001 Sarjamorsian Perfect Charlotte 2002 Daniel Deronda Daniel Deronda Gwendolen Harleth 2005 Mary Bryant The Incredible Journey of Mary Bryant Mary Bryant 2008 Great Performances: King Lear Great Performances: King Lear Cordelia 2009 Emma Emma Emma Woodhouse 2011 The Hour The Hour Bel Rowley 2011 Veripunainen, lumivalkoinen The Crimson Petal and the White Sugar 2016 Churchillin salaisuus Churchill's Secret Sairaanhoitaja Millie Appleyard 2017 Born to Kill Born to Kill Jenny 2017 Nukkekaappi The Miniaturist Marin Brandt == Lähteet == ==Aiheesta muualla== * * Luokka:Englantilaiset näyttelijät Luokka:Vuonna 1982 syntyneet Luokka:Elävät henkilöt
Diaka

Diaka on maalaiskunta Moptin alueen Ténenkoun piirissä Malissa. Sen keskuskylä Dia sijaitsee Nigerjoen tulva-alueella 10 kilometriä Ténenkousta etelään. Kunnassa on 19 800 asukasta (vuonna 2009). Diakan kunta rajoittuu luoteessa Ténenkoun piirin Karérin, pohjoisessa Sougoulbén ja Ouro Guirén sekä etelässä Diafarabén kuntiin, idässä Djennén piirin Togué Morarin ja Kéwan kuntiin sekä lännessä Ségoun alueen Macinan piiriin. Seutu kuuluu Sahelin vyöhykkeeseen. Kunnan läpi virtaa Nigerin sivuhaara Diaka. Kuntaan kuuluu 17 kylää. Asukkaat ovat markoja, fulbeja, bozoja ja somonoja. Lisäksi on muutamia tuaregeja. Dia mainitaan Ghanan valtakunnan synnystä kertovassa legendassa ja sen kerrotaan olleen muinaisen Malin vanhimpia kaupunkeja. Arkeologiset kaivaukset ovat osoittaneet, että se oli asuttu jo 800-luvulla eaa. Kaupungissa oli enimmillään jopa 40 000 asukasta. Dia oli soninkejen merkittävä kaupallinen ja kulttuurikeskus, joka taantui pian songhaivalloituksen jälkeen. Myöhemmin se oli yksi Macinan fulbevaltion keskuspaikoista. Marokkolaiset löivät fulbepäällikkö Hamadou-Amina I:n Diassa vuonna 1596. Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit, kamelit ja siipikarja. Seudulla valmistetut saviastiat ovat laajalti tunnettuja. Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kuusi alakoulua, yläkoulu, kolme koulutus- ja kehittämiskeskusta (CED) sekä terveysasema. Lisäksi on useita koraanikouluja. Diassa on alkeellinen vesijohtoverkko. ==Lähteet== Luokka:Malin kunnat Luokka:Ténenkoun piiri
August Lipsanen

August Lipsanen (23. kesäkuuta 1876 Virtasalmi – 11. elokuuta 1948 Pori) oli suomalainen tukkukauppias, joka sai kauppaneuvoksen arvonimen vuonna 1943. Lipsasen vanhemmat olivat maanviljelijä, kauppias Matti Lipsanen ja Selma Tarvanen. Hänen puolisonsa vuodesta 1910 oli Impi Maria Huida. Lipsanen kävi kansakoulun ja kansanopiston, ja kutsuttiin 18-vuotiaana suorittamaan kolmevuotista asevelvollisuuttaan Mikkelin tarkk'ampujapataljoonaan. Hänet ylennettiin aliupseeriksi, hän palveli vuoden Venäjällä, ja toimi palveluksen jälkeen jonkin aikaa kaupanhoitajana R. F. Valjakan liikkeessä Virtasalmella. 1904 hän siirtyi Poriin liikeapulaiseksi F. E. Fagerströmin liikkeeseen, toimi hetken parissa muussakin liikkeessä ja kävi 1906 Ruotsissa opintomatkalla. Lipsanen perusti 1910 yhdessä kauppias Antti Kierin kanssa siirtomaatavaraliike Kieri & Lipsasen, jota Lipsanen parin vuoden kuluttua jatkoi omissa nimissään toiminimellä Aug. Lipsanen. Lipsanen osti 1926 G. E. Rambergin perillisiltä G. E. Ramberg Oy:n rauta- ja siirtomaatavaraliikkeen, ja laajensi toimintaa 1930-luvulla tukku- ja vähittäiskaupan ohella myös valmisvaatetehtaaseen, kahvipaahtimoon ja autohuoltolaan. Lipsanen hoiti myös vuonna 1918 Raumalta ostamaansa Vanhalahden kartanoa. Hän kuului Porin kaupunginvaltuustoon, ja hän oli perustamassa Tuko Oy:n edeltäjiä Tuontikuntaa ja Tukkukuntaa, sekä Keskikaupungin Rauta Oy:tä, Keskikaupungin Väri Oy:tä sekä Vanuvalmiste Oy:tä. Hän oli perustamassa Porin Kauppiaitten Yhdistystä ja Porin Kauppaseuraa ja kuului Porin kauppakamarin ja Suomen tukkukauppiaiden liiton johtokuntiin. August Lipsasen poika Erkki Lipsanen jatkoi perheyrityksen johdossa ja sai myös kauppaneuvoksen arvon. August Lipsasen pojanpoika on laulaja, musiikkineuvos Ilkka "Danny" Lipsanen. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Porin kaupunginvaltuutetut Luokka:Kauppaneuvokset Luokka:Vuonna 1876 syntyneet Luokka:Vuonna 1948 kuolleet
1\. rannikkodivisioona

1\. rannikkodivisioona oli Suomen merivoimien divisioona jatkosodassa. == Perustaminen == Päämaja antoi 13. heinäkuuta 1944 Merivoimien esikunnalle käskyn perustaa 1. rannikkodivisioona, jonka perustaminen saatiin päätökseen 15. heinäkuuta 1944. Operatiivisesti divisioona alistettiin maavoimien V armeijakunnalle ja keskitettiin Suomenlahden rannikolle Säkkijärvelle ja Virolahdelle Itä-Suomenlahden rannikkoprikaatin ja Saksan 122. jalkaväkidivisioonan väliselle lohkolle. Perustaessa divisioonaan määrätyt yksiköt: * Divisioonan esikunta * Rannikkojalkaväkirykmentti 1 (RJR 1) * Rannikkotykistörykmentti 22 (RTR 22) * Rannikkotykistörykmentti 4 (RTR 4) * Rannikkoilmatorjuntapatteristo 4 (RItPsto 4) * Rannikkoviestipataljoona 1 (RVP 1) ==Lakkauttaminen== Divisioona lakkautettiin 27. marraskuuta 1944. ==Komentajat== Divisioonan komentajina olivat: * eversti Pekka Enkainen * kenraalimajuri Eino Iisakki Järvinen ==Lähteet== 01\. rannikkodivisioona
Alexandru Maxim

Alexandru Iulian Maxim (s. 8. heinäkuuta 1990 Piatra Neamț, Romania) on romanialainen jalkapalloilija, pelipaikaltaan hyökkäävä keskikenttäpelaaja tai laituri. Hän edustaa kaudella 2019–2020 Bundesliigassa pelaavaa Mainz 05:tä. Maxim pelasi vuosina 2009–2011 Espanjan kolmanneksi korkeimmalla sarjatasolla Segunda División B:ssä edustaen Espanyolin kakkosjoukkuetta ja Badalonaa. Sen jälkeen hän pelasi puolitoista kautta kotimaansa pääsarjassa Pandurii Targu Jiussa, kunnes siirtyi VfB Stuttgartiin kauden 2012–2013 puolivälissä. Ensimmäisellä täydellä Bundesliiga-kaudellaan 2013–2014 hän teki seitsemän maalia ja kaudella 2016–2017 viisi maalia. Kesällä 2017 hän siirtyi Mainziin. Maxim on edustanut Romaniaa 39 A-maaottelussa, joissa hän on tehnyt viisi maalia. == Lähteet == Luokka:Romanialaiset jalkapalloilijat Luokka:Vuonna 1990 syntyneet Luokka:Elävät henkilöt
Niki-luokka

Niki-luokka oli Kreikan kuninkaallisen laivaston neljän hävittäjän muodostama alusluokka. Ranskan laivasto valtasi alukset joulukuussa 1916 liittäen ne laivastoonsa. == Alukset == Luokan alukset tilattiin 1905 Stettinistä AG Vulcanilta ja ne valmistuivat 1906-1907. Joulukuussa 1916 Ranska valtasi alukset liittäen ne laivastoonsa, jossa ne palvelivat 1917-1918.Gardiner, Robert s. 386 Niki ja Aspis modernisoitiin 1925-1927, jolloin niiden aseistukseksi vaihdettiin kaksi 88 millimetrin 30 pituuskaliiperin tykkiä ja yksi 40 millimetrin ilmatorjuntatykki. Huhtikuusta 1941 alkaen alukset palvelivat Britannian Välimeren laivaston mukana. Niki-luokan hävittäjät Nimi Telakka Kölinlasku Vesille Palvelukseen Kohtalo Niki AG Vulcan, Stettin 1905 30. toukokuuta 1906 1906 alusluettelosta 1945 Aspis AG Vulcan, Stettin 1905 3. huhtikuuta 1907 1907 alusluettelosta 1945 Doxa AG Vulcan, Stettin 1905 18. heinäkuuta 1906 1906 upotettu 27. kesäkuuta 1917 Messinansalmessa Velos AG Vulcan, Stettin 1905 8. toukokuuta 1907 1907 alusluettelosta 1926 myyty 1931 == Lähteet == * === Viitteet === *
Pohjois-ndebelen kieli

Pohjois-ndebele on Zimbabwessa ja Botswanassa asuvan ndebele-kansan puhuma bantukieli, jota puhuu äidinkielenään 1,6 miljoonaa ihmistä. Sen lähimmät sukukielet ovat xhosa ja zulu. Pohjois-ndebeleä kutsutaan joskus pelkäksi ndebelen kieleksi, mutta sitä ei pidä sekoittaa Etelä-Afrikassa puhuttuun etelä-ndebeleen. == Lähteet == Luokka:Bantukielet Luokka:Zimbabwen kielet Luokka:Botswanan kielet
Hot (Avril Lavignen kappale)

Hot on Avril Lavignen kappale hänen kolmannelta albumiltaan The Best Damn Thing (2007). Kappale menestyi kaupallisesti Australiassa, Kanadassa ja joissain Euroopan maissa, muttei Yhdysvalloissa. Luokka:Vuoden 2007 kappaleet Luokka:Avril Lavignen kappaleet
Hot

Hot voi tarkoittaa ainakin seuraavia: *HOT, panssarintorjuntaohjusjärjestelmä *Hot, kylä Albaniassa *Hot, israelilainen televiestintäyritys *H.O.T., korealainen yhtye *Hot, Paul Bleyn albumi *Hot, Melanie Brownin albumi *Hot, Innan albumi *Hot, Half Japanesen albumi *Hot, Avril Lavignen kappale.
Sirppihuurresammal

Sirppihuurresammal (Palustriella falcata) on sirppihuurresammalten kasvisukuun kuuluva laji. Varsi on melko pitkä ja siinä on juurtumahapsia ja hieman sulkahaaroja. Kasvustot ovat väriltään kellanruskeita. Lehdet ovat pitkittäissuonisia ja hammaslaitaisia. Lajia tavataan enimmäkseen Pohjois- Suomen lettosoilla ja jonkin verran koko Suomessa. Sitä esiintyy lähteiden läheisyydessä runsasravinteisilla paikoilla ja lähdepurojen varsilla. Sirppihuurresammal muistuttaa muita saman suvun lajeja kalkkihuurresammalta (isohuurresammalta) (P. commutata) ja pohjanhuurresammalta (P. decipiens). == Lähteet == == Aiheesta muualla == * Suomen Lajitietokeskus: Sirppihuurresammal – Palustriella falcata *Luopioisten kasvisto: Sirppihuurresammal (Palustriella falcata) *UniProt, Taxonomy: Palustriella falcata Luokka:Ritvasammalet (heimo)
Kaupunki uusiksi

Kaupunki uusiksi on vuonna 2014 Yle Teemalla esitetty kuusiosainen televisiosarja, jossa arkkitehdit kiersivät Suomea ja ratkoivat rakennetun ympäristön ongelmia. He loivat suunnitelmia sekä tämän päivän että tulevaisuuden tarpeisiin. Sarjassa vierailtiin kuudessa kaupungissa, joissa arkkitehdit järjestivät 48 tuntia kestävän, kaikille kaupunkilaisille avoimen suunnitteluklinikan. Sarja kertoi, millaisella arkkitehtuurilla Suomesta voisi tulla viihtyisämpi, hauskempi ja toimivampi. Se rohkaisee myös kansalaisia osallistumaan oman elinympäristönsä suunnitteluun ja vaatimaan siltä enemmän. Sarjan suunnittelivat yhdessä Yle Kulttuuri ja nuorten arkkitehtien muodostama Uusi Kaupunki –kollektiivi. Uusi Kaupunki -kollektiivi tarjoaa työpajoja kunnille, yrityksille ja yhteisöille. Ryhmä haluaa näyttää, miten arkkitehtuuri voi toimia ratkaisuna varsin erilaisiin ongelmiin. Sarjassa esiitnyivät Willem van Bolderen, Anssi Kankkunen, Jaakko Lehtonen, Auvo Lindroos, Aleksi Niemeläinen, Heikki Riitahuhta, Hilla Rudanko, Inari Virkkala, Jussi Vuori ja Erica Österlund. Ohjelman juontajana toimi arkkitehtuuriin perehtynyt toimittaja Jonni Roos. Ohjaajina toimivat Niina Mäkeläinen ja Anna Tulusto ja tuottajana Jouni Tulonen. == Vastaanotto == Uusi kaupunki -kollektiivi palkittiin Yhdyskuntasuunnittelun ruusuilla marraskuussa 2014 siitä työstä millä kollektiivi pyrkii vahvistamaan "kaupunkilaisten ääntä kaupunkisuunnittelussa". Perusteluissa todetaan lisäksi että "ennakkoluulottomalla toiminnallaan se tuulettaa vakiintuneita kaavoitusmenettelyjä ja toimii kannustavana esimerkkinä muille suunnittelijoille." Yleisradio sai kunniamaininnan tv-sarjastaan, jolla "se kannustaa kansalaisia osallistumaan elinympäristönsä suunnitteluun ja vaatimaan parempaa laatua". Vuonna 2016 Rakennustietosäätiö myönsi kollektiiville Pietilä-palkinnon muun muassa seuraavin perustein: "Kollektiivin tavoite on tehdä kaupunkisuunnittelua avoimemmaksi ja vahvistaa ihmisten mahdollisuuksia vaikuttaa omaan ympäristöönsä." == Jaksot == Jakso Nimi Kohteet Paikkakunta Ensiesitys 1\. Pohjoisen metropoli Asuminen tavararatapihalla Oulu 20. lokakuuta 2014 Kulttuuritoiminnot tavararatapihalla Oulu Uusi Oulun rautatieasema Oulu 2\. Keskusta eloon Kalkkikaivos Parainen 27. lokakuuta 2014 Liikenneympyrä Parainen Vierasvenesatama Parainen 3\. Tulevaisuuden tori Kauppatori Jyväskylä 3. marraskuuta 2014 Kirkkopuisto Jyväskylä Asema-aukio Jyväskylä 4\. Taistelu asukkaista Majvikin tila Sipoo 10. marraskuuta 2014 Söderkullan tori Sipoo Bölsfjärdenin lahti Sipoo 5\. Tehtävä tiedelähiössä Pasteurinkatu ja Infokeskuksen aukio Viikki 17. marraskuuta 2014 Gardenia Viikki Koepellot Viikki 6\. Keskittämispaineita Niinisalon varuskunta Kankaanpää 24. marraskuuta 2014 Kulttuurikampus Kankaanpää Taidemuseon laajennus Kankaanpää == Lähteet == == Aiheesta muualla == * Koko sarja Yle Areenassa 1 kausi, sis. 6 jaksoa, à 40–45 min. Luokka:2010-luvun suomalaiset televisiosarjat Luokka:Kulttuuriohjelmat Luokka:Yle Teeman televisio-ohjelmat
Disykloheksyylikarbodi-imidi

Disykloheksyylikarbodi-imidi eli DCC (C13H22N2) on karbodi-imideihin kuuluva orgaaninen yhdiste. Yhdistettä käytetään orgaanisissa synteeseissä ja keinotekoisissa peptidisynteeseissä. ==Ominaisuudet== Huoneenlämpötilassa disykloheksyylikarbodi-imidi on valkoista kiteistä ainetta. Yhdiste ei liukene veteen, mutta hydrolysoituu veden vaikutuksesta disykloheksyyliureaksi. Disykloheksyylikarbodi-imidi liukenee orgaanisiin liuottimiin kuten dikloorimetaaniin, asetonitriilin, tetrahydrofuraaniin ja dimetyyliformamidiin. ==Käyttö== Disykloheksyylikarbodi-imidiä käytetään dehydraavana reagenssina syntetisoitaessa estereitä, amideja, peptidejä ja anhydridejä. Näissä reaktioissa disykloheksyylikarbodi-imidi aktivoi karboksyylihapon muodostamalla additiotuotteen karboksyylihapon kanssa. Tässä muodostuva välituote reagoi helposti nukleofiilien kanssa, koska siitä irtoaa helposti lähtevänä ryhmänä disykloheksyyliurea. Disykloheksyylikarbodi-imidiä voidaan käyttää myös alkoholien hapettamiseen yhdessä dimetyylisulfoksidin kanssa, muodostamaan α,β-tyydyttymättömiä ketoneja ß-hydroksiketoneista ja sekundääristen optisesti aktiivisten alkoholien stereokemian inversioon. ==Lähteet== Luokka:Orgaaniset yhdisteet
Ruusualttari

Ruusualttari (Rosenaltaret) on Edith Södergranin runokokoelma vuodelta 1919. Runojen profeetallisessa yksinpuhelussa näkyy Friedrich Nietzschen ajattelun vaikutusLaitinen 1997, s. 350, 352. Kokoelman suomennos on ilmestynyt Södergranin kootuissa runoissa Elämäni, kuolemani ja kohtaloni. ==Kokoelman runot== * Rosenaltaret – (suom. Uuno Kailas, Ruusualttari) * Vägen till Elysium och Hades – (Tie Elysiumiin ja Haadekseen) * Först vill jag bestiga Chimborazzo... – (suom. Uuno Kailas, Chimborazzolle) * I feernas hängmatta * Mina konstgjorda blommor * Stormen – (Myrsky) * Det fasansfulla tåget * Till fots fick jag gå genom solsystemen * Botgörarne * Till de starka – (Voimakkaille) * Lidandets kalk – (suom. Uuno Kailas, Kärsimyksen kalkki) * Jorden blev förvandlad till en askhög * Mina sagoslott – (suom. Uuno Kailas, Satulinnani) * Var bo gudarna... * Verktygets klagan – (suom. Uuno Kailas, Työaseen valitus) * Gudarna komma... – (suom. Uuno Kailas, Jumalat tulevat) * Förvandling * Besvärjelsen * På Himalayas trappor – (Himalajan portailla) * Sången om oceanen – (Laulu valtamerestä) * Fråga * Facklorna * Skönhetens stod * Ringen * Martyren – (Marttyyri) II - Fantastique * Vårmysterium (Kevätmysteerio) * Brev från min syster (Kirjeitä siskoltani) * I mörkret (Pimeässä) * Jag tror på min syster (Uskon sisareeni) * Alla ekon i skogen – (suom. Uuno Kailas, Kaikki metsän kaiut) * Systern – Sisar * Outsägligt är på väg till oss * Gudabarnet * Syster, min syster... – (Sisareni, siskoni...) III * Dionysos * Fragment av en stämning * Offrets timme * Scherzo * Rosor == Lähteet == * ===Viitteet=== ==Kirjallisuutta== * - Seven. Otava, 2009. ISBN 978-951-1-23580-4. == Aiheesta muualla == Luokka:Suomalaiset runokokoelmat Luokka:Vuoden 1919 kirjat
Tiriodh

Tiriodh () on Hebridien saariryhmään kuuluva saari Skotlannissa. Saarella on vakinaisia asukkaita noin 650. == Lähteet == == Aiheesta muualla == Luokka:Sisä-Hebridit
Livin’ la Vida Loca

Livin' la Vida Loca on puertoricolaisen Ricky Martinin menestyskappale. Se julkaistiin Martinin omaa nimeä kantavan englanninkielisen debyyttialbumin ensimmäisenä singlenä 23. maaliskuuta 1999 (oli julkaissut ennestään muutamia espanjankielisiä albumeja). Kappaleen sävelsivät Desmond Child sekä Draco Rosa ja se saavutti lukuisten listojen kärkisijoja vuoden 1999 aikana. "Livin' la Vida Loca" on yleisesti koettu kappaleena, joka aloitti vuoden 1999 Latin pop- buumin ja teki muiden Espanjaa puhuvien laulajien (ensin Enrique Iglesias sekä myöhemmin Shakira ja Thalía) siirtymisestä englanninkielisille markkinoille paljon helpompaa. Ennen tätä pääosa latinalaisen amerikan ulkopuolella asuvista ei ollut kuullut mitään Martinista. "Livin' la Vida Loca" myi yli kahdeksan miljoonaa kopiota, muodostuen yhdeksi kaikkien aikojen myydyimmistä singleistä. Kappale sai lukuisia Grammy-ehdokkuuksia ja Ricky Martin sai valtavan menestyksen Yhdysvalloissa ja muualla ympäri maailmaa. Vuonna 2007 kappale sijoittui VH1:n "100 Greatest Songs of the 90's"-listan 28. sijalle. Se on Martinin nimikkokappale. Martin esitti kappaleen The Voice of Australian toisella tuontantokaudella sillä hetkellä tuomareina toimineiden Delta Goodremin, Joel Maddenin ja Sealin kanssa. ==Lähteet== Luokka:Vuoden 1999 kappaleet Luokka:Ricky Martinin kappaleet Luokka:Billboard Hot 100 -listan ykköset
Köyhää kansaa

Köyhää kansaa on Minna Canthin novelli, joka ilmestyi vuonna 1886 G. W. Edlundin kustantamana. ==Köyhyyden kuvaus== Teos kuvaa Kuopion laitakaupungilla asuvaa Holpaisen perhettä, jonka isän työttömyys, lapsen kuolema ja äidin mielisairaus ajavat kurjuuden kierteeseen. Kirsti Mäkisen ja Tuula Uusi-Hallilan mukaan teos syntyi kevään 1886 aikana kahdessa viikossa, ja innoituksen siihen antoivat Canthin vierailut Harjulan vaivaistalossa ja Varkauden tehtaalla sekä tapaamiset rautatietyöläisten perheiden kanssa. ==Vastaanotto== Realisteille tyypilliseen tapaan Canth toi teoksissaan esiin yhteiskunnallisia ongelmia mutta ei tarjonnut niihin ratkaisua. Konservatiiviset lukijapiirit pitivät häntä siksi vallankumouksen lietsojana, joka teoksillaan yllytti alaluokkaa taisteluun parempiosaisia vastaan. Suomalaisuusmies, poliitikko ja kirjailija Agathon Meurman kritisoi Köyhää kansaa juuri sovittavan elementin puuttumisesta. Se ei hänen mukaansa voinut olla onnistunut taideteos, koska se ei ole totta. Epätodeksi sen teki sovittavan elementin puute. Finlandia-lehden arvostelijan mukaan Marin hysteeriset tunteet olivat epäuskottavia ja porvariston salongeista lainattuja. Yhteiskunnassa ajateltiin yleisesti, ettei kansa kykenisi niin voimakkaisiin tunteisiin. Lukijat olivat tottuneet vain porvarisnaisten mielenilmauksiin aiemmasta melodramaattisesta kirjallisuudesta. Novellin kuvaus Kuopion köyhäinhoidosta synnytti skandaalin, minkä johdosta kuvernöörin oli ryhdyttävä toimiin tilanteen parantamiseksi. ==Uusia tulkintoja== Matti Hagelbergin sarjakuvateos Silvia Regina sisältää 50-sivuisen mukaelman Köyhästä kansasta. ==Lähteet== * * ===Viitteet=== ==Aiheesta muualla== *Köyhää kansaa, Digitoitu teos, Doria.fi (Edlund 1886) * Teoksen alkuperäiskäsikirjoitus digitoituna Minnan salonki -sivustolla Luokka:Minna Canthin teokset Luokka:Vuoden 1886 kirjat
No Limit

No Limit on alankomaalaisen eurodance-yhtyeen 2 Unlimitedin kappale. Se julkaistiin yhtyeen toisen studioalbumin No Limits! ensimmäisenä singlenä. ”No Limit” on edelleen yksi tunnetuimmista eurodance-kappaleista. Se oli maailmanlaajuinen hitti, ja sitä myytiin 2,8 miljoonaa kappaletta. Se saavutti monissa Euroopan maissa singlelistan kärkisijan, kuten Isossa-Britanniassa, Ranskassa, Suomessa, Ruotsissa, Norjassa, Alankomaissa, Itävallassa, Sveitsissä, Belgiassa sekä Irlannissa. Kappale saavutti Yhdysvaltain dance- listan 25. sijan. Se oli vuoden 1993 myydyin single Euroopassa. ==Lähteet== Luokka:2 Unlimitedin kappaleet Luokka:Vuoden 1993 kappaleet
Anaconda (Nicki Minajin kappale)

Anaconda on yhdysvaltalaisräppäri Nicki Minajin kappale hänen kolmannelta, The Pinkprint nimiseltä studioalbumilta. Sen julkaisivat Young Money Entertainment, Cash Money Records ja Republic Records albumin toisena singlenä 4. elokuuta 2014. Kappaleen tuotannosta vastasivat Polow Da Don ja Da Internz. "Anaconda" sijoittui Yhdysvaltain "Billboard Hot 100"-listan toiselle sijalle, muodostuen kyseisellä listalla Minajin tähän mennessä korkeimmalle sijoittuneeksi kappaleeksi. Anaconda sai ensimmäisen vuorokauden aikana YouTubessa 19,6 miljoonaa katselukertaa, mikä rikkoi Vevo-ennätyksen. ==Lähteet== Luokka:Vuoden 2014 kappaleet Luokka:Nicki Minajin kappaleet
Arvo Lempiranta

Arvo Johan Hjalmar Lempiranta, sukunimi aik. Liljestrand (30. syyskuuta 1860 Parainen – 3. toukokuuta 1914 Vaasa) oli suomalainen kruununnimismies ja kirjallisuuden suomentaja. Lempirannan vanhemmat olivat Karl Konrad Kasimir Liljestrand (s. 1826) ja Eleonora Gustava Grönberg (s. 1830). Lempiranta oli naimisissa vuodesta 1888 Atla Toini Maria Berghällin (s. 1868) kanssa. Lempiranta (Liljestrand) toimi nimismiehenä Konginkankaalla 1890–1897 ja Jalasjärvellä 1898–1900. == Suomennoksia == Nimellä Arvo Liljestrand: * Joulun jouto-ajalla ; kertonut Rafael Hertzberg. Hagelberg, Tampere 1881 Nimellä Arvo L-nd: * Theodor Reinwald : Reihensteinin perillinen. Helminen, Jyväskylä 1880 (Kirja Project Gutenbergissä) * Gustaf Henrik Mellin : Ulla Fersen : historiallinen novelli. WSOY 1880 (Kirja Project Gutenbergissä) * Suomesta Marmora-meren rannalle : Muistelmia wiimeisestä Wenäjän ja Turkin sodasta ; W. P-rin päiväkirja-muistelmien ja muiden hyväksyttyjen lähteitten mukaan kokoillut Arvo L-nd. O. Palander, Pori 1881 * J. O. Åberg : Adlercreutzin sanansaattaja : tapaus Revolahden tappelusta v. 1808. Olán, Tampere 1882 (Kirja Project Gutenbergissä) * J. O. Åberg : Erkki Ollikainen : historiallis- romantillinen kertomus Sandels'in sotaliikkeistä Itä-Suomessa v. 1808. Olán, Tampere 1882 (Kirja Project Gutenbergissä) Nimellä Arvo Lempiranta: * T. M. Fries : Aadolfi Eerikki Nordenskiöld ja hänen keksintöretkensä vuosina 1858-1879 sekä höyrylaiwa "Vegan" päällikön katteini L. Palanderin elämäkerta ; suomeksi mukaillut Arvo Lempiranta. WSOY 1880 (Kirja Projekti Lönnrotissa) * Marie Sophie Schwartz : Laulajat : jutelma ; mukailemalla suom. Arvo Lempiranta. Hagelberg, Tampere 1881 (Kirja Project Gutenbergissä) * Gustaf Henrik Mellin : Maria Dundee eli Puolalaiset Tukholmassa : historiallinen novelli ; suom. Arvo Lempiranta. Hagelberg, Tampere 1881 (Kirja Project Gutenbergissä) * Fredrika Runeberg : Rouva Katarina Boije ja hänen tyttärensä : kertomus isonvihan ajoilta ; kirj. -a-g. G. L. Söderström, Porvoo 1881 (Kirja Project Gutenbergissä) * Ludvig Holberg : Niilo Klim'in maanalainen matka ; ruotsinkielisen kolmannesta pain. suom. Arvo Lempiranta. Waasan painoyhtiö, Waasa 1884, näköispainokset Lasipalatsi, Helsinki 2000, ntamo, Helsinki 2012 (Kirja Project Gutenbergissä) == Lähteet == * Geni.com : Arvo Johan Hjalmar Liljestrand * Lauri Kiviniemi : Genealogy data * Arkistonmuodostaja: Konginkankaan nimismiespiiri * Arkistonmuodostaja: Jalasjärven nimismiespiiri Luokka:Suomentajat Luokka:Vuonna 1860 syntyneet Luokka:Vuonna 1914 kuolleet
Hjalmar Sandelin

Hjalmar Edvard Sandelin (2. joulukuuta 1852 Jyväskylä – 22. syyskuuta 1877 Jyväskylä) oli suomalainen pormestari ja kirjallisuuden suomentaja. Sandelinin vanhemmat olivat kaupunginviskaali, kuvernementinsihteeri Jakob Edvard Sandelin (1829–1890) ja Amanda Matilda Dahlberg (1832–1862). Hän pääsi ylioppilaaksi Jyväskylän alkeisopistosta 1871 ja suoritti Helsingin yliopistossa oikeustutkinnon 1876. Sandelin toimi vt. pormestarina Jyväskylässä 1877. == Suomennoksia == Nimellä Hj. Sandelin: * Harriet Beecher Stowe : Vaimoni ja minä eli Harry Hendersonin elämäkerta . H. F. Helminen, Jyväskylä 1874 (Kirja Project Gutenbergissä) Nimellä Hj. Hietala: * Jonas Lie : Aaveiden näkijä eli kuvauksia Nordlandista ; viidennestä norjankielisestä painoksesta suom. Hj. Hietala. Weilin ja Göös - Keski-Suomi, Jyväskylä 1877 (Kirja Project Gutenbergissä) == Lähteet == * * Geni.com : Hjalmar Edvard Sandelin Luokka:Suomentajat Luokka:Vuonna 1852 syntyneet Luokka:Vuonna 1877 kuolleet
Kämppikset (nettisarja)

Kämppikset on Iltalehden verkkosivuilla julkaistu 12-osainen draama- komediasarja, jonka ensimmäinen jakso julkaistiin 6. lokakuuta 2014. Uudet jaksot julkaistiin maanantai- ja torstaiaamuisin. Sarjan pääosissa näyttelevät Kirsi Ståhlberg ja Mia Ehrnrooth. Sarjan tunnusmusiikkina kuullaan ”Mulla on kaikki” -kappale, jonka laulaa sarjassa näyttelevä Kirsi Ståhlberg. Sen on säveltänyt Risto Asikainen, joka on myös sanoittanut sen yhdessä Ilkka Vainion kanssa. == Juoni == Anne Makkonen (Kirsi Ståhlberg) ja Pike Hakkarainen (Mia Ehrnrooth) vapautuvat vankilasta. Anne hankkii asuntonsa vankeinhoitoyhdistykseltä. Hänelle tarjotaan asuntoa Helsingin Jakomäestä ja hän saa kuulla tiukat ehdot; asunnossa saa olla vain yksi henkilö kerrallaan. Talonmies Nokelainen (Jarmo Koski) toivottaa Annen tervetulleeksi taloon ja antaa hänelle edelliseltä asukkaalta jääneen kilpikonnan. Pike tulee Annen asunnolle ja kertoo tulevansa tämän kämppäkaveriksi. Anne kertoo saamistaan ehdoista, mutta lopulta antaa hänen asua luonaan siihen saakka, kunnes löytää oman asunnon. == Rooleissa == == Jaksot == Jakso Nimi Julkaisupäivämäärä 1\. Vapaus 6. lokakuuta 2014 2\. Kaikki ei ole sitä miltä näyttää 9. lokakuuta 2014 3\. Oravannahkakauppoja 13. lokakuuta 2014 4\. Venäläistä rulettia uudella twistillä 16. lokakuuta 2014 5\. Matkailu avartaa 20. lokakuuta 2014 6\. Luutnantti Lily Kask 23. lokakuuta 2014 7\. Musiikki, mikä ihana lahja 27. lokakuuta 2014 8\. Metsästäjä saa hyvän vinkin 30. lokakuuta 2014 9\. Naksuva laulaja 3. marraskuuta 2014 10\. Kiemurteleva Anne 6. marraskuuta 2014 11\. Uinti on hyväksi, sukellus pahaksi 10. marraskuuta 2014 12\. Arpa on hyvä sijoitus 13. marraskuuta 2014 == Lähteet == Luokka:2010-luvun suomalaiset draamakomediasarjat Luokka:Nettisarjat
Yhdystie 1261

thumb|right|250px|Yhdystie 1261 Tuorilassa. Yhdystie 1261 on tie, joka kulkee Karkkilan keskustasta saman kunnan alueella sijaitsevaan Tuorilaan. Tien pituus on 1,1 kilometriä. ==Tien kulku== Tie saa alkunsa Turuntien ja Keskuskadun risteyksestä Karkkilan keskustasta. Ensin tie kulkee 300 metriä katuverkolla. Tästä eteenpäin se jatkuu maantienä, jonka jälkeen tie kohtaa noin 100 metrin päässä Tuorilantien risteyksen. Sieltä se kulkee vielä puoli kilometriä, päättyen lopulta valtatien 2 eritasoliittymään Tuorilassa. Tien nimi on koko pituudelta Tammelantie. ==Lähteet== 1261 Luokka:Karkkilan liikenne
Elokuun teehuone (elokuva)

Elokuun teehuone (The Teahouse of the August Moon) on yhdysvaltalainen komediaelokuva vuodelta 1956. Sen on ohjannut Daniel Mann ja pääosia esittävät Glenn Ford, Machiko Kyō, Eddie Albert sekä Marlon Brando, jonka roolina on japanilainen tulkki Sakini. Elokuva pohjautuu John Patrickin Pulitzer- palkittuun näytelmään Elokuun teehuone vuodelta 1953. Näytelmän Patrick puolestaan sovitti Vern Sneiderin romaanista The Teahouse of the August Moon (1950). == Juoni == Satiirisessa draamakomediassa toisen maailmansodan voittaneet Yhdysvaltojen miehitysjoukot pyrkivät ”amerikkalaistamaan” Okinawan saaren väestöä heikoin tuloksin. Uusin demokratiaopein valittu paikallishallinto rakennuttaakin koulun sijasta geishojen teehuoneen, ja länsimaista kapitalismia ryhdytään harjoittelemaan myymällä bataattiviinaa amerikkalaisjoukoille. Kun eversti tulee tarkastukselle ja huomaa tämän kaiken, hän määrää teehuoneen ja viinapannut tuhottaviksi. Samaan aikaan Washingtonissa kylän amerikkalaistamisprojekti on kuitenkin palkittu esimerkillisenä hankkeena, ja eversti kääntää nopeasti kelkkansa. == Lähteet == == Aiheesta muualla == * Luokka:Daniel Mannin ohjaamat elokuvat Luokka:Yhdysvaltalaiset komediaelokuvat Luokka:Vuoden 1956 yhdysvaltalaiset elokuvat
FS Arrogante (1864)

Arrogante oli Ranskan laivaston vuonna 1864 vesillelaskettu Arrogante-luokan uiva patteri. == Valmistus == Alus tilattiin Nantesista Chantiers Gouinilta ja sen köli laskettiin 20. maaliskuuta 1862. Alus laskettiin vesille 26. kesäkuuta 1864 ja se otettiin palvelukseen 1. syyskuuta 1866.dossiersmarine.free.fr == Palvelus == Alus siirrettiin vuonna 1870 Lorientista Brestiin ja edelleen Touloniin vuonna 1876. Alus oli tykistön koululaivana Toulonissa 27. heinäkuuta 1877 alkaen. Alus upposi ukkoskuurossa 19. maaliskuuta 1879 La Badinessa Hyèresissä. Hylky nostettiin 10. toukokuuta ja alus kunnostettiin. Alus poistettiin alusluettelosta 30. joulukuuta 1884, minkä jälkeen se sijoitettiin reservin esikuntalaivaksi Touloniin. Alus oli vuonna 1896 Iénan proomuna ja reservin vartioaluksena. Alus oli tykistön maalilaivana Toulonin edustalla syyskuussa 1898 ja se myytiin vuonna 1899.Winfield, Rif & Roberts, Stephen S. 427 == Lähteet == * * * === Viitteet === Luokka:Arrogante-luokan uivat patterit
FS Implacable (1864)

Implacable oli Ranskan laivaston vuonna 1864 vesillelaskettu Arrogante-luokan uiva patteri. == Valmistus == Alus tilattiin Nantesista Chantiers Gouinilta ja sen köli laskettiin 1. lokakuuta 1861. Alus laskettiin vesille 21. tammikuuta 1864 ja se otettiin palvelukseen 22. marraskuuta 1867.dossiersmarine.free.fr == Palvelus == Alus korvasi Dévastationin tykistön koululaiva Louis XIV:n apualuksena Toulonissa vuonna 1871. Uudessa tehtävässä aluksen aseistuksena oli kaksi 24 cm M1870, kaksi 19 cm M1870, yksi 19 cm M1864, yksi 16 cm M18160, kaksi 16 cm M1864 ja kuusi 14 cm M1870 tykkiä sekä yksi 22 cm rihlattu tykki ja yksi 12 cm tykki. Alus jatkoi palvelustaan tykistön koululaivana liitettynä Alexandreen vuosina 1874-1877 ja edelleen Souverainiin huhtikuussa 1879. Alus oli teknikkojen koululaivana 3. kesäkuuta 1880 - 1881. Alus poistettiin alusluettelosta 30. joulukuuta 1884 ja siitä tehtiin torpedojen testausalusta Touloniin. Alus romutettiin vuonna 1908.Winfield, Rif & Roberts, Stephen S. s. 427 == Lähteet == * * * === Viitteet === Luokka:Arrogante-luokan uivat patterit